Diari Oficial de la Generalitat Valenciana


Sumari del DOGV 8939, del 29-10-2020 (2020/8644)

RESOLUCIÓ de 19 d'octubre de 2020, del conseller d'Educació, Cultura i Esport, del recurs de reposició interposat per l'alcalde president de l'Ajuntament de Yátova, sobre l'extinció de l'autorització al centre d'FPA municipal de Yátova.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8644


Data del document
:   19-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 19 d'octubre de 2020, del conseller d'Educació, Cultura i Esport, del recurs de reposició interposat per l'alcalde president de l'Ajuntament de Yátova, sobre l'extinció de l'autorització al centre d'FPA municipal de Yátova. [2020/8644]  
Antecedents de fet  
  
Primer. El Centre d'FPA Municipal de Yátova, amb codi 09187487, té concedida l'autorització d'obertura i funcionament per Resolució de 28 de març de 2006, del director general d'Ensenyament per la qual es transformen els programes municipals d'Educació Permanent d'Adults en centres docents, i s'autoritzen els programes formatius que impartiran aquests centres.  
Segon. En sessió extraordinària celebrada el dia 14 de juliol de 2020 del Ple de l'Ajuntament de Yátova, s'aprova inicialment la supressió del servei d'educació permanent d'adults i la clausura del Centre de Formació de Persones Adultes de Yátova (codi de centre 01584660).  
  
Tercer. En data 22 de juliol de 2020, l'Ajuntament de Yátova comunica a la Conselleria d'Educació, Cultura i Esport la proposta d'aprovació inicial de la supressió del servei d'EPA i clausura del Centre de Formació de Persones Adultes de Yátova.  
Quart. En data 6 d'agost de 2020, l'Ajuntament de Yátova sol·licita a la Conselleria d'Educació, Cultura i Esport «la supressió del servei d'EPA i clausura del Centre de Formació de Persones Adultes», i adjunta a la sol·licitud l'Acord del Ple de l'Ajuntament de Yátova, on s'aprova inicialment la supressió del servei d'educació permanent d'adults i la clausura del Centre de Formació de Persones Adultes de Yátova.  
  
Cinqué. El 8 de setembre de 2020 es publica en el DOGV la Resolució de 2 de setembre de 2020, de la Conselleria d'Educació, Cultura i Esport, d'extinció de l'autorització al Centre d'FPA Municipal de Yátova, per cessament d'activitats.  
Seté. El 23 de setembre de 2020, Miguel Esteban Tórtola Herrero, alcalde president de l'Ajuntament de Yátova, presenta contra l'esmentada Resolució de 2 de setembre, recurs de reposició en el qual al·lega, en síntesi, el següent:  
1r. Que l'acord de l'Ajuntament adoptat en sessió de data 14 de juliol de 2020 és un acte de tràmit i que el seu trasllat a la Conselleria d'Educació, Cultura i Esport és un tràmit d'audiència i no una sol·licitud en ferm de supressió del servei.  
2n. Que dins del termini i en la forma escaient s'han formulat diverses al·legacions a l'acord de l'Ajuntament de 14 de juliol de 2020 i que aquestes al·legacions s'estan estudiant a fi de plantejar una proposta d'acord perquè el ple de l'Ajuntament puga adoptar un pronunciament definitiu sobre l'assumpte.  
3r. Per tot això, sol·licita que siga estimat el recurs interposat en els termes manifestats, i es deixe sense efecte la Resolució de 2 de setembre, sobre extinció d'autorització del Centre de Formació de Persones Adultes de Yátova (codi de centre 76207727).  
  
Als fets exposats són aplicables els següents  
  
Fonaments de dret  
  
Primer. El recurs ha sigut interposat dins del termini i en la forma escaient per qui està legitimat per a això, i és el conseller amb competències en matèria d'educació l'òrgan competent per a conéixer d'aquest, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques en relació amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de Generalitat i el Decret 186/2017, de 24 de novembre, del Consell pel qual s'aprova el Reglament orgànic i funcional de la Conselleria d'Educació, Investigació, Cultura i Esport.  
  
Segon. El Reial decret 332/1992, de 3 d'abril, sobre autorització de centres docents privats, per a impartir ensenyaments de règim general no universitaris, en el seu article 16.2 especifica que «L'extinció de l'autorització podrà acordar-se a instàncies del titular del centre», i no és, per consegüent, necessari més tràmit que la sol·licitud del titular per a l'inici de l'extinció de l'autorització.  
El recurrent, en el recurs de reposició interposat, al·lega succintament un error en la manifestació de la seua voluntat en la sol·licitud de data 6 d'agost de 2020 a la Conselleria d'Educació, Cultura i Esport de procedir a la supressió del servei d'EPA i clausura del Centre de Formació de Persones Adultes, ja que tal com indica la seua intenció és la de donar «tràmit d'audiència, no una sol·licitud en ferm de supressió del servei o extinció de l'autorització vigent».  
  
D'acord amb el que s'exposa, resolc:  
  
Estimar el recurs de reposició interposat per Miguel Esteban Tórtola Herrero, alcalde president de l'Ajuntament de Yátova, contra l'esmentada Resolució de 2 de setembre, de la Conselleria d'Educació, Cultura i Esport, d'extinció de l'autorització al Centre d'FPA Municipal de Yátova, i en conseqüència deixar sense efecte aquesta Resolució de 2 de setembre, i queda autoritzat el Centre d'FPA Municipal de Yátova, amb codi 11526592, per a impartir els programes del cicle I i primer nivell del cicle II de la Formació Bàsica de Persones Adultes i els programes formatius continguts en l'annex III del Decret 220/1999, de 23 de novembre, del Govern Valencià, d'acord amb la Resolució de 28 de març de 2006.  
Procedir a la inscripció en el Registre de Centres Docents.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de ser notificada. Tot això de conformitat amb l'article 114 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 d'octubre de 2020.- El conseller d'Educació, Cultura i Esport: Vicent Marzà i Ibáñez.